Op 15 moes Tindell Baldwin ’n keuse maak – bly op die pad wat haar Christelike gesin aangedui het, of klim die sosiale leer wat duidelik vir die gewildste meisie baie pret sou verseker. Sy het haar keuse ge­maak en uitge­gaan om die lewe te lei wat sy gedink het sy wou hê.
In Populêr deel sy uitdagende, rou insigte oor haar jongmeisie-reis deur hoërskool. Sy vertel van die plek­ke waarheen sy nooit beplan het om te gaan nie en die seer wat sy nie verwag het om te ervaar nie. Sy skryf helder en eerlik om enigiemand te help wat dit oorweeg om dieselfde pad te volg.
Populêr is verdeel in twee dele – die een wat die skadukant van ’n jong meisie se lewe wys, en dan volg die ligkant waar sy vertel hoe sy terug­gestrom­pel het na God en sy genade ontdek het.
"Ek dink hierdie is 'n boek wat elke liewe tienerdogter en haar ma behoort te lees. Tindell se storie is maar te soortegelyk aan soveel ander jong meisies s'n. Dit is 'n uitstekende boek en dit is so perfek vir die tyd waarin ons leef. Jong meisies MOET bewus gemaak word van hoeveel hulle het om te verloor, maar ook hoe maklik dit is om in die slaggat te traf van te vinnig te veel weggee. Dankie, CUM, vir hierdie tydige en baie belangrike boek!" - Geskryf op 5/18/15